Tanca el Mes de la Gent Gran
22 de maig de 2023

Divendres passat va tancar el Mes de la Gent Gran, i ho va fer amb la plaça del País Valencià abarrotada d'assistents per a gaudir d'un espectacle de Tango Argentí. I és que l'Eliana ha acollit durant el mes de maig més d'una dotzena d'activitats de caràcter cultural, formatiu i oci especialment pensada per a les persones majors del municipi.

La programació va iniciar amb un reconeixement a les prop de 20 històries d'amor de les parelles que celebren enguany les seues Noces d'Or i va continuar amb concerts, exposicions, projecció de documentals com el de Sorolla, tallers formatius sobre noves tecnologies o música, teatre d'humor amb l'obra ‘Geriatrik’ i viatges, visites guiades i el tradicional dinar de germanor.

L'alcalde, Salva Torrent, ha agraït l'àmplia resposta de participació, amb prop de 2.500 persones assistents en total, i la col·laboració en l'organització de les activitats de l'Associació Democràtica de Jubilats i Pensionistes de l'Eliana (UDP).